কলকাতার তিন প্রধানের জন্য রাজ্যসভায় দাবি তুললেন সাংসদ ঋতব্রত বন্দ্যোপাধ্যায়। বাংলাকে ভারতীয় ‘ফুটবলের মক্কা’ বলে উল্লেখ করে দলহীন সাংসদ বলেন, ‘‘ইস্টবেঙ্গল, মোহনবাগান ও মহমেডান স্পোর্টিং ক্লাবকে মাঠের মালিকানা দেওয়া হোক।’’ 

এই বিষয়ে অন্যান্য খবর

অবসরের আগে একটাই কাজ বাকি মেহতাবের। জেনে নিন তা, রইল ভিডিও


আজ, বৃহস্পতিবার রাজ্যসভায় ন্যাশনাল স্পোর্টস ইউনিভার্সিটি বিল নিয়ে আলোচনা প্রসঙ্গে ঋতব্রত কলকাতার তিন প্রধানের জন্য দাবি তোলেন।  
ইস্ট-মোহন, মহমেডান স্পোর্টিং কলকাতা ময়দানের বটবৃক্ষ সমান ক্লাব। বহু গৌরবের সাক্ষী কলকাতার এই তিনপ্রধান। ইস্টবেঙ্গল বনাম মোহনবাগান ডার্বি তো ভারতের সীমানা ছাড়িয়ে বিশ্বের দরবারে হাজির। অথচ তিন প্রধানের মাঠের মালিকানা নিজেদের হাতে নেই। মাঠের মালিকানা সেনাবাহিনীর হাতে। এই ক্লাবগুলোর মাঠে একটা চারাগাছ পুঁততে গেলেও সেনবাহিনীর ছাড়পত্র দরকার। দীর্ঘদিন ধরে চলে আসা এহেন নিয়ম বদল করার দাবি তোলেন ঋতব্রত।